**Բուոնկոնսիլիո ամրոց** (իտալերեն՝ Castello del Buonconsiglio, հայտնի է որպես **Տրենտոյի ամրոց**), ամրոց Իտալիայի հյուսիսում՝ Տրենտո քաղաքում։ Գործում է որպես պատմական թանգարան։

Պատմություն
-----------

Ամրոցն առաջացել է ամրաշինության տեղում, վեր է խոյացել 13-րդ դարում քաղաքի պատերի մոտ։ Առաջին շենքը կոչվում էր Castelvecchio («Հին ամրոց»), և 13-18-րդ դարերում եղել է Տրենտոյի եպիսկոպոսության նստավայրը։ Ամրոցը բաղկացած է տարբեր դարերի մի շարք շինություններից՝ քաղաքի դիրքից մի փոքր բարձր ներփակված պատերի շրջանակով։ Castelvecchio կոչվող շենքը շինություններից ամենահին և առավել գերիշխողն է։ Մագնո Պալացոն (Magno Palazzo) ստեղծվել է վերածննդի ճարտարապետական ոճով։ Համալիրի հարավային ծայրում է գտնվում հայտնի Արծիվ (Eagle) աշտարակը, որը պահպանում է ամիսների հայտնի ցիկլը՝ միջնադարի առավել հետաքրքրաշարժ գեղանկարչական ցիկլերից մեկը։

Եպիսկոպոս Ջորջ Լիխտենշտեյնն առաջինն էր, որ 14-րդ դարի վերջում ընդլայնել է ամրոցը՝ այն վերածելով լավ ձևավորված բնակավայրի։
Հետագայում Յոհաննես Հինդերբախը ձևափոխել է Castelvecchio-ն, ստեղծել է կրկնակի լոջիա, կառուցել մուտքի գոթական դարպասը։ 16-րդ դարում եպիսկոպոս Բերնարդո Կլեզիոն վերածննդի ճարտարապետության ոճով ստեղծում է նոր բնակավայր՝ «Palazzo Magno» (Մեծ պալատ)։ Վերջին մեծ հավելումը «Giunta Albertiana» է, որով Castelvecchio և Palazzo Magno միավորվել են։

Ամրոցը եպիսկոպոս-իշխանի նստավայր է եղել մինչև 1803 թվականը։ Ավստրիացիներն այն օգտագործել են որպես զինվորական զորամաս, հետագայում որպես բանտ, և ամրոցը քայքայվել է։ 1920-ական թվականներին, երբ Տրենտոն վերադարձվեց Իտալիային, ամրոցը դարձավ ազգային թանգարան և վերականգնվեց։ 1992 թվականից այն վերածվել է գավառական պատկերասրահի։

Ըստ լեգենդի՝ ամրոցը գաղտնի թունելով կապված է եղել Տրենտո քաղաքի տաճարի հետ, ինչը եպիսկոպոս-իշխաններին հնարավորություն է տվել ազատ ու աննկատ տեղաշարժվել։

2015 թվականին Սեբաստիանո Սերաֆինիին թույլատրել են ամրոցի ներսում նկարահանել «Akane» սինգլի տեսահոլովակը։

* Ամրոցի ճակատային տեսքըԱմրոցի ճակատային տեսքը
* Ավգոստո աշտարակի տեսքն ամրոցի ներսիցԱվգոստո աշտարակի տեսքն ամրոցի ներսից
* Բուոնկոնսիլիո ամրոցի վենետիկյան գոթական ճարտարապետության լոջիանԲուոնկոնսիլիո ամրոցի վենետիկյան գոթական ճարտարապետության լոջիան

Ներքին հարդարանքներ
-------------------

Ամրոցի դահլիճներն ունեն թանկարժեք որմնանկարներ, այդ թվում Արծվի աշտարակի (Torre Aquila) որմնանկարները, որոնք Եվրոպայում գոթական արվեստի արժեքավոր նմուշներ են։ Դրանք ներկայացնում են «Ամիսների պտույտը» (15-րդ դար), ստեղծվել են անհայտ հեղինակի կողմից։ «Ամիսների պտույտը» հետաքրքիր է նաև միջնադարյան Տրենտոյի լանդշաֆտի, տնտեսական գործունեության, սովորությունների և նորաձևության ճշգրիտ պատկերմամբ։ «Torre del Falco» (16-րդ դարի վերջ) պատերին պատկերված են որսորդության տեսարաններով որմնանկարներ։ Sala Grande, Sala degli Specchi, Camera del Camin Nero, Stua della Farnea (սեղանատուն) և գրադարանի որմնանկարները ստեղծել են Դոսո Դոսին և նրա եղբայրը՝ Բատիստան։ Ջիրոլամո Ռոմանինոն ստեղծել է Առյուծների բակի (Cortile dei Leoni) որմնանկարները, ինչպես նաև Sala delle Udienze-ում (Հանդիսատեսի սրահ) ստեղծել է Բերնարդո Կլեզիոյի դիմանկարը։

* Cortile dei Leoni լոջիայի Ջիրոլամո Ռոմանինոյի ստեղծած ֆրեսկոներըCortile dei Leoni լոջիայի Ջիրոլամո Ռոմանինոյի ստեղծած ֆրեսկոները
* Արծվի աշտարակի (Torre Aquila) «Հունվար» ֆրեսկոնԱրծվի աշտարակի (Torre Aquila) «Հունվար» ֆրեսկոն

Ծանոթագրություններ
------------------

1. 1 2  Indagine sui musei e le istituzioni similari — 2022.
2. ↑
3. 1 2  dati.beniculturali.it — 2014.
4. 1 2 3  Atlante castellano d'Italia
5. ↑  «Castello Del Buonconsiglio»։ *buonconsiglio.it*
6. ↑  Neri Mauro (October 1996)։ «Passaggi segreti»։ *Mille leggende del Trentino. Secondo volume: valle dell'Adige e Trentino meridionale*։ Trento: Panorama։ էջեր 53–54
7. ↑
8. ↑
9. ↑
10. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (օնլայն) |
|  |
| 

|  Չափորոշչային վերահսկողություն |
| --- |
|  |
| GND: 4273917-2 · ICCU: BVEV049238 · ISNI: 0000 0001 2292 9724, 0000 0004 4912 3749 · LCCN: n85053337 · NKC: ko2016900297 · SUDOC: 050299263 · VIAF: 140764119 · WorldCat VIAF: 140764119 |

 |

 |